203 
velse af Herrederne, var ogsaa dette Spørgsmaal omtalt. Dette 
skete først 100 Aar senere, 1894, i Historisk-topografiske Efter¬ 
retninger om Skodborg og Vandfuld Herreder af O. Nielsen, der 
(S. 10) skriver: „En Mærkelighed har Herredet (Vandfuld), at der 
indtil for faa Aar siden, da de have vist sig paa forskellige Steder, 
ingen Muldvarper fandtes. “ 
Men først 1908 fremkom der en mere udførlig Redegørelse i: 
Bidrag til en medicinal Topografi over Skodborg og Vandfuld Her¬ 
reder af Læge A. N. Andersen, Lemvig. — Muldvarpen var da 
avanceret et stort Stykke ind i Herrederne. A. N. Andersen trækker 
den nye Vestgrænse fra Pilgaard i Nissum Sogn over Hyldegaard 
i Fabjerg til Kronhedeplantage og derfra lidt Syd for Rom Kirke 
gennem den sydlige Del af Hove, ved Bonnet St., til Kirken i 
Ferring. 
Dé Sogne, hvori der altsaa ikke fandtes Muldvarpe, var N. Lem, 
Lemvig, Tørring, Heldum, Hygum, Harboøre, Engbjerg og Vand¬ 
borg. I den største* Del af Hove og Rom og i den nordlige Del 
af Lomborg fandtes heller ingen Muldvarpe. — Det vil af dette 
fremgaa, at Muldvarpen er trængt ind i Herrederne ad to Veje: 
Nord og Syd for den store Klosterhede, hvor den ikke har kun¬ 
net komme igennem, da dens vigtigste Føde, Regnormene, dér 
har manglet, og hvor den desuden paa Grund af Lyngrødderne 
ikke har kunnet anlægge sine Gange. — Hvornaar det var lykke¬ 
des Muldvarpen at passere den af Dreyer omtalte Grænse har A. 
N. Andersen ikke kunnet faa oplyst, men i 1891, da han bosatte 
sig i Lemvig, fandtes Muldvarpen i den østlige Del af Gudum og 
i Nees og Møborg. At det maa være sket forholdsvis sent, frem- 
gaar af O. Nielsen’s ovenfor omtalte Udtalelser, der for den nord¬ 
lige Dels Vedkommende falder godt sammen med en Meddelelse, 
som Provst Thomas Møller, Spentrup, har tilstillet mig. Provst 
Møller, der er født 1858 paa Vejbjerggaard ca. 1 Mil Nord for 
Struer, skriver her: „I min Barndom fandtes ingen Muldvarpe paa 
hele den Egn. De var sikkert standsede af Fjordarmen Kilen og 
de Vest derfor liggende store Hede- og Mosestrækninger. Men ca. 
1870 kom de til Stede og er sikkert kommen med Landevejsdæm¬ 
ningen over Kilen (Vejen Struer-Lemvig, som formentlig er anlagt 
midt i 1850 Aarene). De første Muldvarpeskud, jeg nogen Sinde 
har set, var paa begge Sider af Landevejen lige Nord for Kilen. 
